

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 1213-Ա**

**վարչական տուգանք նշանակելու մասին**

 23 դեկտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԱՐՄԱԿՍ» սահմանափակ պատասխանատվությամբ ընկերության տնօրեն Գոռ Սենեքերիմի Գրիգորյանի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի հոկտեմբերի 13-ի N 2594-Ա հրամանի համաձայն՝ «ԱՐՄԱԿՍ» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2021 թվականի դեկտեմբերի 14-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 55-րդ կետի, Սննդամթերքի անվտանգության մասին օրենքի 16-րդ հոդվածի 4-րդ մասի** պահանջները. այն է՝

 - սննդամթերք տեղափոխող փոխադրամիջոցը /Ford Tranzit 50 OT 100/ չունի սանիտարական անձնագիր. սպանդանոցային ծագում ունեցող մթերքը և հումքը տեղափոխող փոխադրամիջոցի սանիտարական անձնագիրը ժամկետի մեջ չէ.

 - սննդի շղթայում ներգրավված աշխատակիցներ Վանիկ Պողոսյանը և Հայկ Սարգսյանը 2020 թվականի օգոստոսից մինչև 2021 թվականի դեկտեմբերի 2-ը չեն ենթարկվել պարտադիր նախնական բժշկական զննությունների /աշխատանքի ընդունվելիս/:

 Այսպիսով հաստատվել է, որ սույն վարչական գործով առաջացած իրավախախտման համար պատասխանատու է «ԱՐՄԱԿՍ» սահմանափակ պատասխանատվությամբ ընկերության տնօրեն Գոռ Սենեքերիմի Գրիգորյանը (հասցե՝ Արարատի մարզ, ք. Արտաշատ, Շահումյան փողոց 36/35): Գոռ Սենեքերիմի Գրիգորյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

 Հիմք ընդունելով վերոգրյալը, հաշվի առնելով կատարված իրավախախտումների բնույթը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ, 188-րդ հոդվածի 1-ին մասով՝**

**Ո Ր Ո Շ Ե Ց Ի՝**

 1. «ԱՐՄԱԿՍ» սահմանափակ պատասխանատվությամբ ընկերության տնօրեն Գոռ Սենեքերիմի Գրիգորյանի **Վարչական իրավախախտումների վերաբերյալ օրենսգրքի 188-րդ հոդվածի 1-ին մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի հարյուրապատիկի չափով՝ 100.000 (հարյուր հազար) ՀՀ դրամ:

 2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:

 3. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

 4. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:

 5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**

 Կ.Տ.